Aleksandr Geljeviĉ Dugin

Aleksandr Geljeviĉ DUGIN (; naskiĝis la 7-an de januaro 1962 en Moskvo) estas rusa politikisto kaj politologo, tradiciisto kaj publicisto. Li propagandas la geopolitikan koncepton de "Nov-Eŭraziismo" sur la bazo de grandrusia regno en opozicio al Usono.

Kiel influoj por la ideologio de Dugin estas rigardataj la (okcident-)eŭropa Nova Dekstro, la konservativa revolucio, la tutrusismo kaj la esotera-metafizika pensado de Réné Guénon kaj Julio Evola.

Dugin estis kunfondinto en 1994 de la Nacibolŝevista Partio de Rusio kaj en 2002 de la Eŭrazia Partio. Li gvidas krome la organizon Arktogaeja inkluzive de eldonejo ligita al ĝi kaj disponas pri aliro al rondoj de la plej altrangaj politikistoj en la registaro kaj en la parlamento. Ekde la jaro 2008 li estas profesoro en la Moskva Ŝtata Universitato Lomonosov.

Lia filino, politika sciencistino kaj ĵurnalistino Darja Dugina, estis murdita dum terorisma atako, eksplodiginta ŝian veturilon, la 20-an de aŭgusto 2022 . Iuj supozas ke teroristoj celis ŝian patron. 

 Eksteraj ligiloj 
 La nova dekstrularo , artikolo el Sennacieca Revuo, 2003.

Kategorio:Rusiaj politikistoj
Kategorio:Geopolitikistoj
Kategorio:Konspirteoriistoj
Kategorio:Rusaj naciistoj
Kategorio:Rusiaj filozofoj
Kategorio:Rusiaj sociologoj
Kategorio:Rusiaj politologoj
Kategorio:Rusiaj publicistoj
Kategorio:Okultistoj